97/586/EY: Komission päätös, tehty 25 päivänä heinäkuuta 1997, Norjassa esiintyvää lohen tarttuvaa anemiaa koskevista tietyistä suojatoimenpiteistä (ETA:n kannalta merkityksellinen teksti)



Virallinen lehti nro L 238 , 29/08/1997 s. 0041 - 0044



KOMISSION PÄÄTÖS, tehty 25 päivänä heinäkuuta 1997, Norjassa esiintyvää lohen tarttuvaa anemiaa koskevista tietyistä suojatoimenpiteistä (ETA:n kannalta merkityksellinen teksti) (97/586/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 15 päivänä heinäkuuta 1991 kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (3), sellaisena kuin se on viimeksi muutettuna direktiivillä 96/43/EY, ja erityisesti sen 19 artiklan 7 kohdan, sekä katsoo, että lohen tarttuvan anemian (ISA) esiintyminen Norjassa on johtanut siihen, että komissio on päätöksillä 95/118/EY (4) ja 96/384/EY (5) toteuttanut suojatoimenpiteitä, joiden tarkoituksena on estää tämän sairauden kulkeutuminen yhteisöön; näitä toimenpiteitä sovellettiin 1 päivään heinäkuuta 1997 asti, maaliskuun 1997 aikana Norjassa on ilmennyt uusia ISA-tapauksia, tämän vuoksi suojatoimenpiteet olisi otettava uudelleen käyttöön; olisi kuitenkin sallittava Salmo salar -lajin näytteiden tuonti yhteisöön tieteellisessä tarkoituksessa, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Norjasta peräisin olevien Salmo salar -lajiin kuuluvien elävien tai perkaamattomien kuolleiden lohien ja niiden sisälmysten tuonti. 2 artikla 1. Poiketen siitä, mitä 1 artiklassa säädetään, lajiin Salmo salar kuuluvien Norjasta tuotavien perkaamattomien kuolleiden lohien tuonti on sallittua sillä edellytyksellä, että lohet tuodaan liitteessä I olevassa 1 kohdassa mainituilta kalanviljelylaitoksilta ja ne on tapettu ja pakattu liitteessä I olevassa 2 kohdassa mainituissa laitoksissa, jotka sijaitsevat sellaisella Norjan rannikon alueella, joka sijaitsee Ruotsin rajan sekä Hån ja Eigersundin (Rogalandin alue) kuntien välisen rajan välissä. 2. Edellä 1 kohdassa tarkoitettuja kaloja sisältävät pakkaukset on varustettava tarralla, jossa on seuraavat maininnat: - "kokonaista lohta" - liitteessä I säädetyn mukaiset viljelmien ja laitosten koodit. 3. Edellä 1 kohdassa tarkoitettujen kalalähetysten mukana on oltava liitteessä II esitetyn mallin mukainen terveystodistus. 3 artikla Poiketen siitä, mitä 1 artiklassa säädetään, jäsenvaltiot voivat sallia tieteelliseen tutkimukseen käytettävien näytteiden tuonnin. 4 artikla Jäsenvaltioiden on muutettava kaupankäynnissä soveltamansa toimenpiteet tämän päätöksen mukaisiksi. Niiden on ilmoitettava tästä komissiolle. 5 artikla Tätä päätösta sovelletaan 1 päivään heinäkuuta 1998 asti. 6 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 162, 1.7.1996, s. 1 (3) EYVL N:o L 373, 31.12.1990, s. 1 (4) EYVL N:o L 80, 8.4.1995, s. 52 (5) EYVL N:o L 151, 26.6.1996, s. 35 LIITE I VILJELMÄT JA LAITOKSET, JOTKA SIJAITSEVAT NORJASSA RUOTSIN RAJAN SEKÄ HÅN JA EIGERSUNDIN KUNTIEN VÄLISEN RAJAN VÄLIIN JÄÄVÄLLÄ ALUEELLA JA JOISTA VOIDAAN TOIMITTAA PERKAAMATTOMIA KUOLLEITA LOHIA YHTEISÖÖN 1. Viljelmät >TAULUKON PAIKKA> 2. Laitokset >TAULUKON PAIKKA> LIITE II >KAAVION ALKU> >KAAVION LOOPU>